CELEX: 62008TN0374
Language: el
Date: 2008-09-10 00:00:00
Title: Υπόθεση T-374/08: Προσφυγή της 10ης Σεπτεμβρίου 2008 — Aldi Einkauf κατά ΓΕΕΑ — Illinois Tools Works (TOP CRAFT)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/35
            
         Προσφυγή της 10ης Σεπτεμβρίου 2008 — Aldi Einkauf κατά ΓΕΕΑ — Illinois Tools Works (TOP CRAFT)
   (Υπόθεση T-374/08)
   (2008/C 313/63)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Aldi Einkauf GmbH & Co. OHG (Essen, Γερμανία) (εκπρόσωποι: N. Lützenrath, U. Rademacher, L. Kolks και C. Fürsen, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Illinois Tools Works, Inc. (Glenview, Ηνωμένες Πολιτείες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 25ης Ιουνίου 2008 — υπόθεση R 952/2007-2,
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το εικονιστικό σήμα «TOP CRAFT» για προϊόντα των κλάσεων 1 και 3 (αίτηση καταχωρίσεως αριθ. 3 444 767).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Illinois Tools Works, Inc.
   
      Αντιταχθέν σήμα ή σημείο: Τα εθνικά εικονιστικά σήματα «krafft» για προϊόντα των κλάσεων 1 και 3.
   
      Απόφαση του τμήματος ανακοπών: Μερική αποδοχή της ανακοπής.
   
      Απόφαση του τμήματος προσφυγών: Ακύρωση της απόφασης του τμήματος ανακοπών κατά το μέρος κατά το οποίο έκανε δεκτή την ανακοπή για τα «Χημικά προϊόντα προοριζόμενα για τη γεωργία, την κηπουρική και τη δασοκομία» της κλάσης 1.
   
      Λόγοι ακυρώσεως: Παράβαση των άρθρων 8, παράγραφος 1, στοιχείο β', και 43, παράγραφοι 2 και 3, του κανονισμού 40/94 του Συμβουλίου καθώς και του κανόνα 22, παράγραφος 3, του κανονισμού 2868/95 της Επιτροπής, καθόσον:
   
               —
            
            
               δεν μπορεί να αποδειχθεί, με βάση τα έγγραφα που προσκόμισε η ανακόπτουσα, ότι τα σήματα που αντιτάχθηκαν κατά την ανακοπή χρησιμοποιούνται από την ανακόπτουσα,
            
         
               —
            
            
               τα αντιτιθέμενα σήματα εμφανίζουν σαφείς διαφορές ως προς την απεικόνισή τους,
            
         
               —
            
            
               το λεκτικό στοιχείο «TOP» δεν είναι περιγραφικό ούτε έχει μειωμένο διακριτικό χαρακτήρα και
            
         
               —
            
            
               μπορεί να αποκλειστεί, λόγω αφενός των σαφών διαφορών στην απεικόνιση και αφετέρου του πρόσθετου λεκτικού στοιχείου «TOP» που περιέχεται στο προς καταχώριση σήμα, η ύπαρξη κινδύνου σύγχυσης των σημάτων, ακόμη και αν πρόκειται για τα ίδια ή παρόμοια προϊόντα.